Ujedinjena reformska akcija
<s>Građanski pokret Ujedinjena reformska akcija (URA) je politička partija u Crnoj Gori, osnovana 14. marta 2015. godine, kao pokret aktivista, intelektualaca, i građana, koja je na izborima 2016. godine ostvarila parlamentarni status.</s><s>URA se profiliše kao reformistički građanski pokret lijevog centra, koji se vodi socio-liberalnom političkom ideologijom.</s>

<s>Politički principi 
Politika Građanskog pokreta URA zasniva se na pet osnovnih principa:</s>

<s>Vladavina prava i borba protiv korupcije
Zaštita životne sredine
Ekonomska reforma
Reforma zdravstvenog sistema
Reforma obrazovnog sistema</s>

<s>Prvi Izborni rezultati 
Na svoje prve parlamentarne izbore, 16. oktobra 2016; URA izlazi u sklopu koalicije Ključ, koja osvaja 11,1% ili 42295 glasova.</s>

<s>Na lokalnim izborima, u Budvi i Kotoru, održanim istog dana, URA izlazi samostalno. ostvaruje parlamentarni status i postaje dio nove koalicije na vlasti.</s>

<s>Novo rukovodstvo 
Na drugom redovnom Kongresu pokreta, održanom 9. aprila 2017. godine, za predsjednika je izabran doktorand političkih nauka i najmlađi poslanik 25. saziva Skupštine Crne Gore, dr .</s>

<s>Potpredsjednici Građanskog pokreta URA su Miloš Konatar, Filip Adžić, Jovana Marović i Goran Đurović.</s>

<s>Na lokalnim izborima održanim 26. novembra 2017. godine, Građanski pokret URA je nastupio samostalno.</s><s>URA je na Cetinju ostvarila 15% podrške birača i tako postala najjača opoziciona partija u tom gradu, sa pet osvojenih mandata.</s><s>Nosilac izborne liste na Cetinju bio je predsjednik cetinjskog odbora, Filip Adžić.</s>

<s>Na lokalnim izborima u Mojkovcu, URA je ostvarila 4,5% podrške birača i tako ostvarila parlamentarni status.</s>

<s>Na izborima za narodne poslanike Crne Gore 2020.</s><s>URA sa koalicijom „Crno na bijelo” osvaja 5,53 odsto glasova, odnosno za njih je glasalo 22649 ljudi.</s><s>Ovim rezultatom dobili su četiri mandata koja su se pokazala kao presudna jer je toliko trebalo opozicionim koalicijama („Za Budućnost Crne Gore” /27 mandata/ i građanska „Mir je naša nacija” /10/) da bi imale vladajuću većinu — 41 mandat svega — posle 30 godina vlasti Mila Đukanovića i DPS-a.</s><s>Lider URE Dritan Abazović je posle izbora izjavio:
Crna Goro, neka ti je srećna sloboda.</s><s>Trideset godina smo čekali da se smijeni vlast.</s><s>Mnogi nisu vjerovali.</s><s>Ali ovi ljudi jesu.</s><s>Svima neka je srećno.</s><s>Rekli smo da ćemo ispisati istoriju i ispisali smo je.</s><s>Neka je sretno i ljudima koji su glasali DPS.</s><s>Oni nisu neprijatelji Crne Gore.</s><s>Mafija više neće vladati.</s><s>Svi su dobro došli na pravu stranu istorije, i na pravdu, i na Ustav.</s><s>Dobili smo mafiju, bez novca, samo srcem i samo znanjem.</s><s>Popijte nešto, slavite, upalite baklju slobode!</s>

<s>Reference</s>

<s>Nastanci 2015.</s><s>Političke stranke u Crnoj Gori</s>

